“เงินบาท” วันนี้เปิดตลาด 34.13 บ. แนะผู้นำเข้าซื้อสกุลต่างประเทศ เพื่อป้องกันความเสี่ยง
“เงินบาท” วันนี้เปิดตลาด 34.13 บ. อ่อนค่าจากปิดตลาดเมื่อวันพฤหัสบดีที่ระดับ 33.90 บ. แนะผู้นำเข้าซื้อสกุลเงินต่างประเทศ เพื่อป้องกันความเสี่ยง
“เงินบาท” วันนี้เปิดตลาด 34.13 บ. อ่อนค่าจากปิดตลาดเมื่อวันพฤหัสบดีที่ระดับ 33.90 บ. แนะผู้นำเข้าซื้อสกุลเงินต่างประเทศ เพื่อป้องกันความเสี่ยง
7 เม.ย. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(7 เม.ย.66) ค่าเงินบาทเช้านี้เปิดตลาด 34.13 บาท/ดอลลาร์ อ่อนค่าจากราคาปิดตลาดเมื่อวันทำการก่อนหน้าที่ระดับ 33.90 บาท/ดอลลาร์
ค่าเงินบาทเคลื่อนไหวในทิศทางอ่อนค่าสอดคล้องกับเงินสกุลอื่น ๆ ในภูมิภาค ตามแรงขายทำกำไรในทองคำและซื้อดอลลาร์ในระยะสั้น  ขณะที่สหรัฐเปิดเผยข้อมูลเศรษฐกิจที่อ่อนแออย่างต่อเนื่อง โดยล่าสุดออโตเมติก ดาต้า โพรเซสซิ่ง อิงค์ (ADP) รายงานว่า การจ้างงานของภาคเอกชนสหรัฐเพิ่มขึ้นเพียง 145,000 ตำแหน่งในเดือนมี.ค. ต่ำกว่าที่นักวิเคราะห์คาดการณ์ที่ระดับ 210,000 ตำแหน่ง หลังจากพุ่งขึ้น 261,000 ตำแหน่งในเดือนก.พ.
ขณะเดียวกันดัชนีภาคบริการของสหรัฐก็ปรับตัวลงสู่ระดับ 51.2 ในเดือนมี.ค. ซึ่งต่ำกว่าที่ตลาดคาดการณ์ที่ระดับ 53.8 จากระดับ 55.1 ในเดือนก.พ
ทั้งนี้ตลาดจับตาการเปิดเผยตัวเลขการจ้างงานนอกภาคเกษตรประจำเดือนมี.ค.ของสหรัฐในวันนี้ โดยคาดการณ์กันว่า ตัวเลขจ้างงานจะเพิ่มขึ้นเพียง 238,000 ตำแหน่งในเดือนมี.ค. หลังจากพุ่งขึ้น 311,000 ตำแหน่งในเดือนก.พ. และคาดว่าอัตราว่างงานจะทรงตัวที่ระดับ 3.6% ในเดือนมี.ค. ซึ่งตัวเลขดังกล่าวจะบ่งชี้ทิศทางอัตราดอกเบี้ยของธนาคารกลางสหรัฐในช่วงต่อไป.
สำหรับปัจจัยด้าน Fund flow ต่อค่าเงินบาท นักลงทุนต่างชาติขายหุ้นสุทธิเมื่อวันทำการก่อนหน้า 1,053 ล้านบาทและขายพันธบัตรสุทธิ 3,601 ล้านบาท  ตามลำดับ.
โดยคาดการณ์ค่าเงินบาทวันนี้จะมีความผันผวน โดยมีแนวรับระยะสั้นที่  34.00 บาทต่อดอลลาร์ แนวต้านระยะสั้นที่34.30 บาทต่อดอลลาร์ แนะนำผู้นำเข้าควรซื้อเงินตราต่างประเทศล่วงหน้า เพื่อปิดความเสี่ยงด้านอัตราแลกเปลี่ยน
ส่วนกรอบค่าเงินวันนี้ USD/THB 34.00- 34.30, EUR/THB 37.10 – 37.60, JPY/THB 0.2570 – 0.2620,GBP/THB 42.30 – 42.80, AUD/THB 22.70 – 23.20